ועדת הכספים, כנסת 17, פרוטוקול מספר 31, 2006-05-29 19:00

אמנון כהן: ערב טוב לכולם, אנחנו פותחים את הישיבה של ועדת הכספים, אנחנו מברכים את אדוני השר, המדע, התרבות והספורט אופיר פינס פז, אני מכיר אותך אדוני השר בתפקידך הקודמים, גם כשר הפנים, גם בועדות הכנסת, בשיתוף פעולה שעבדנו, עשית עבודה נפלאה למען עם ישראל וגם כאן תצליח בעזרת השם.

אמנון כהן: אנחנו נפתח, אדוני יגיד את המדיניות שלו לנושא תקציב בשנת התקציב הזאת, מה אדוני מייעד לשנת התקציב הבאה, כי עוד חודשיים כבר יש דיוני תקציב לשנת התקציב 2007 ונשמע מה קורה, כל מה שקשור אליך.

אמנון כהן: אני ברשות

אמנון כהן: כם אתן קודם כל לשר, אחר כך אם יש לכם הצעות לסדר או משהו, ניתן לחברי הכנסת.

אופיר פינס-פז: תודה אדוני היושב ראש, אמנון אתה היית היושב ראש של ועדת הכלכלה גם, אז אתה מנוסה ומכיר, תודה לחברי הכנסת שנשארו אחרי אי אמון.

אופיר פינס-פז: אני רוצה להודות ליושב ראש הוועדה, לחבר הכנסת ליצמן שהקדים בעצם את הדיון הזה מיום רביעי, כי ביום רביעי אני יושב עם ראש הממשלה וכל הצוות שלנו על התקציבים ונוצר לנו כאן פלונטר, אז ניסית עם ראש הממשלה, ניסיתי עם ליצמן, ליצמן הסכים---

אמנון כהן: הוא רוצה שתצליח בתפקידך לגייס תקציבים לטובת המשרד.

אופיר פינס-פז: נכון, אני מאוד מעריך את זה.

אופיר פינס-פז: נמצאים איתנו כאן איתן ברוש שהוא מחר אמור להיות ממונה או נבחר על ידי הממשלה, מאושר סליחה, על ידי הממשלה להיות מנכ"ל משרד המדע התרבות והספורט---

אמנון כהן: ברכות.

אופיר פינס-פז: ראש המועצה האזורית עמק יזרעאל נכון לעכשיו, פרופסור מינה טייכר, המדען הראשי של משרד המדע, הטכנולוגיה, ממלאת מקום המנכ"ל, מיכה יינון, ראש מנהל תרבות, דודו מלכה, סגן ראש מנהל הספורט.

אופיר פינס-פז: ויש פה עוד חברים שלנו, כלנית ממנהל התרבות, אסף הלחמי, עוזר המנכ"ל, גיא אטיאס, תקציבן המשרד, אבי ענתי, סמנכ"ל המשרד, יוסי פלדמן הוא חבר לעבודה, הוא יושב ראש המועצה לשימור אתרים, הוא לא תחת המשרד הוא רק תחת השר.

אופיר פינס-פז: המשרד הוא משרד מתגבש במתכונת שהייתה בזמן ממשלת ברק, מדע, תרבות וספורט.

אמנון כהן: מתן וילנאי אז היה?

אופיר פינס-פז: נכון.

אופיר פינס-פז: תחומי התרבות והספורט, החליטה הכנסת, החליטה הממשלה, החליטה קודם הממשלה ואחר כך הכנסת, להעביר אותם למשרד המדע, ההחלטות האלה התקבלו.

אופיר פינס-פז: יש צוות שצריך ליישם את ההחלטות וזה לא קל וזה לא פשוט כי זה תוך כדי שנת תקציב וזה עסק מסובך, אני רק אגיד מה המשרד כולל, מה שעבר זה מנהל התרבות והמחלקות לתרבות תורנית ותרבות חרדית, מינהל הספורט, ההתאחדות לספורט בבתי ספר ורשות העתיקות.

אופיר פינס-פז: ומה שלא עבר זה הספריות שאנחנו השארנו במשרד החינוך, עברנו ממנהל התרבות, ואנחנו נעביר ממנהל התרבות---

שלי יחימוביץ': ספריות זה לא עירוני?

אופיר פינס-פז: כן, הספריות עירוניות, אבל יש את הציבוריות, כדי לא ליצור כפילות מול בתי הספר, יש עניין לעשות מערכות משולבות ובמסגרת הראיה הכוללת הזאת, זו החלטה שהתקבלה בממשלה.

אופיר פינס-פז: עברו הרבה מאוד חוקים לסמיכויותיי וכדומה וכדומה---

אמנון כהן: כולם ישבו ביחד פיזית?

אופיר פינס-פז: עכשיו צריכים להושיב, גם היום חלק מהמשרדים יושבים יחד עוד מימי התקופה שהם היו יחד, חלק יושבים לחוד, נצטרך כמובן למצוא לזה פתרון, אנחנו נמצא לזה פתרונות, אלה פתרונות בסופו של דבר טכניים, אבל המשרד הראשי יושב בקריית הממשלה בשייח ג'ראח, ליד המטה הארצי, איפה שמשרד השיכון ואיפה שהמשרד לביטחון פנים, זה שלושת המשרדים.

אופיר פינס-פז: המטה של המשרד בתל אביב יושב ביחד ברחוב המסגר, התרבות, המדע והספורט יושבים שם ביחד, גם לפני האיחוד.

אופיר פינס-פז: אני רוצה לומר כך, קודם כל, המשימה הראשונה שלנו, אני רואה חשיבות רבה אגב בזה שמשרד התרבות והספורט הוא לא בחינוך, למרות שאפשר לראות את זה גם אחרת.

אופיר פינס-פז: אני חושב שכל שר חינוך, יהיה הטוב והמוצלח ביותר, בסופו של דבר הוא שר חינוך בתשעים, תשעים וחמישה אחוז בזמנו.

אופיר פינס-פז: ומה שקרה, אני אגיד לכם מה קרה, אגב לא רק הוא גם המנכ"ל הוא מנכ"ל חינוך.

אופיר פינס-פז: מה שקרה, באופן מסורתי זה שלשר תמיד היה יועץ תרבות שהוא בעצם היה שר התרבות ולמנכ"ל של המשרד היה יועץ ספורט שהוא בעצם היה שר הספורט.

אופיר פינס-פז: אני חושב שהעובדה שבאמת יש משרד אחר שתשומת הלב של השר ושל המנכ"ל היא באופן אמיתי לתחומים האלה ברמה יום יומית, זה לפי דעתי רק יכול לעשות טוב לשני התחומים האלה.

אופיר פינס-פז: יש אגב מדינות שמשרד התרבות הוא בכלל עצמאי, משרד הספורט עצמאי, משרד המדע עצמאי, צרפת היא כזאת למשל, גרמניה היא חצי כזאת, ויש עוד מדינות נוספות.

אופיר פינס-פז: אני הייתי מאוד רוצה ואחת המשימות שלי זה באמת שהמשרד יישאר במתכונת הזאת בשנים הבאות ולא ישנה כל פעם אדרת כי זו בעיה.

אופיר פינס-פז: מה החיסרון?

אופיר פינס-פז: ואני אומר את זה ביושר, כי החיסרון הוא גם דבר שאתם מתוקף תפקידכם גם יכולים מאוד לסייע ולהבין את העניין, החיסרון הגדול במעבר זה שהמעבר גורם לזה שלא יהיה את העורף התקציבי של משרד החינוך, שהוא עורף תקציבי משמעותי.

אופיר פינס-פז: מי שפה חבר ועדת כספים בפעם הראשונה יעבור את זה, אני הייתי קדנציה שלמה בוועדה, תראו מזה העברות משרד החינוך באוקטובר נובמבר, זה כמה מאות מיליונים אם לא להגיד מיליארדים זזים מצד לצד.

אופיר פינס-פז: וזה ספר כזה, אתה מכיר את זה.

אופיר פינס-פז: ופה אני אומר הסכנה הגדולה, כי הדבר שכולנו לא רוצים, לא במשרד החינוך, ולא במשרד התרבות ולא בוועדת הכספים, שכתוצאה מהשינוי מי שישלם את המחיר זה יהיה הציבור, או המוסדות שלצורך העניין זה גם הציבור.

אופיר פינס-פז: זה אסור שייקרה, לכן המעבר צריך להיות חלק.

שלי יחימוביץ': איך אתה מציע למנוע את זה?

אופיר פינס-פז: אני אגיד לך איך אני מציע למנוע את זה ומה מסתמן ומה צריך לשמור עם היד על הדופק כי אחרת התוצאה עלולה להיות, לשמחתי הרבה אני גם רוצה לומר, שיתוף הפעולה שלי עם שרת החינוך הוא יוצא מן הכלל, אנחנו גם חברים אישיים וגם באמת משתפים פעולה כשרים.

אופיר פינס-פז: היום למשל אני רוצה שתדעו, שבשיחה של יולי תמיר עם ראש התקציבים, היא מיוזמתה לקחה על עצמה לממן את הקיצוץ בתרבות.

אופיר פינס-פז: הרי יש פלט, אני דיברתי על זה בסיעה של חמישה אחוז, אז יולי אמרה, אני לוקחת את הפלט עליי מתקציבי משרד החינוך, כפי שאגב צריך להיות בהסכם.

אופיר פינס-פז: אבל עדיין יש שרים שהיו רבים איתי על זה חודשיים ויש שרים שמיוזמתם בישיבה הראשונה של המועצה אומרים, סליחה, את זה אני מממנת, או את זה משרד החינוך מממן, בלי לריב ובלי להתווכח ואני רואה בזה דבר מאוד מאוד חשוב, זה לא המצב בספורט אגב.

קריאה: זה לא על ה-24 מיליארד?

אופיר פינס-פז: לא, אצלי בתרבות, חמישה אחוז פלט על 300 מיליון---

קריאה: זה לא כולל שכר.

אופיר פינס-פז: לא, אין לו פלט בחינוך, כל הפלט היה בתרבות, רוב הפלט היה בתרבות ובספורט.

אופיר פינס-פז: 87 מיליון שקל פלט של משרד החינוך, 25 זה תרבות וספורט, זה המון ביחס לגודל של משרד החינוך.

אופיר פינס-פז: בנושא התרבות אני רוצה לשתף אתכם בעניין, כרגע תקציב התרבות הוא 300 מיליון שקלים, בכלל נושא התרבות, אם אני לוקח את שלושת הנושאים, תרבות, ספורט, מדע, אם סוגרים את משרד המדע שאני כמובן אתנגד התנגדות גורפת וחריפה, אבל באופן תיאורטי, חס וחלילה, יישאר מדע בישראל, אני צריך להגיד את האמת, יישאר מדע, כי יש ות"ת ויש מדען ראשי של תמ"ת ויש מדען ראשי של משרד הביטחון, יש עוד מיליארדים רבים.

אופיר פינס-פז: מבחינה תקציבית העסק יעבוד, יעבוד הרבה פחות טוב כי יש תפקיד מיוחד למשרד המדע.

אופיר פינס-פז: אם יסגרו את הספורט, את מנהל הספורט, ייגרם נזק גדול מאוד למערכת, אבל יישאר הספורט הישראלי, יש עוד מועצה להימורים בספורט ויש עוד תקציבים אחרים, יש עוד, ייגרם נזק נורא אבל יישאר.

אופיר פינס-פז: אם יסגרו את מינהל התרבות, באותו יום התרבות הישראלית קורסת, קורסת פשוט, אין לזה תחליף וצריך להבין את ההבדל הזה.

אופיר פינס-פז: עכשיו, מבחינת התרבות, התרבות ב- 2006 מתוקצבת בצורה שערורייתית, בפחות מ- 300 מיליון שקלים---

שי חרמש: זה לא ההסכם החמש שנתי?

אופיר פינס-פז: אני מגיע לזה.

אופיר פינס-פז: 300 מיליון שקלים.

אופיר פינס-פז: בשנים קודמות אני מוכרח להגיד, סיעת שינוי עשתה כספים ייחודי, גם קצת מפלגת העבודה, בשוליים, בקיצור, תחום התרבות שבעניי הוא ממש לא מותרות, בעיניי הוא נושא הייתי אומר הוא זכות חברתית יסודית כמו כל דבר אחר, כמו רווחה וכמו בריאות וכמו ביטחון וכמו דיור וכמו כל דבר אחר.

אופיר פינס-פז: בעיניי הוא גם נושא קיומי בעיניי, לא רק ערכי.

אופיר פינס-פז: אני חושב, אתה יודע מה רובי, תלך לחברות הכי פרימיטיביות בעולם, אמנות יש שם, תרבות יש שם, אין דבר כזה מדינה בלי תרבות, עם בלי תרבות, אין דבר כזה, חברה בלי תרבות.

אופיר פינס-פז: אצלנו זה נתפס כדבר שהוא כאילו חצי מותרות, אם יש כסף יש, אם אין אז אין.

אופיר פינס-פז: הגישה הזאת, היא אגב לא נחלת הציבור, תדעו שהציבור הוא צרכן, הציבור הישראלי הוא צרכן תרבות אדיר, ואגב היצירה הישראלית היא בכלל דבר משגע, אבל בסדר עדיפויות של הממשלה התרבות נמצא במקום מאוד מאוד נמוך, שאתה בודק את זה בכסף, במושגים של ועדת כספים, מאוד נמוך.

אופיר פינס-פז: ברוב העולם, אתם יודעים אנחנו עומדים על 17 יורו, עד כמה שאני זוכר, 17 יורו לאדם בעולם שאנחנו רוצים לדבר עליו, מדובר על בין 70-130, מדינות שאנחנו רוצים להתמודד, הולנד, גרמניה, בריטניה, צרפת, אירופה, קנדה, ארצות הברית, בכלל מושגים אחרים לגמרי.

אבשלום וילן: 17 יורו זה ממוצע לנפש?

אופיר פינס-פז: כן.

אבשלום וילן: כולל תרבות תורנית?

אופיר פינס-פז: אני לא יודע, התרבות התורנית היא לא משמעותית, היא שלושים מיליון.

אופיר פינס-פז: עכשיו, אני רוצה להגיד שאנחנו מפגרים מאוד אחרי המדינות האחרות.

אופיר פינס-פז: היעד שלי, אני אומר לכם את האמת אני מקווה להשיג אותו בעזרתכם, שבסוף הקדנציה הזאת, תקציב התרבות שאנחנו נוכל לאשר, בהנחה שהכלכלה הישראלית תמשיך ותצמח ותשגשג, נגיע למיליארד שקל שזה בערך חצי אחוז מתקציב המדינה.

אופיר פינס-פז: מיליארד שקל לפי דעתי זה מינימום, אגב יש רבים שמדברים על אחוז, אני מדבר על מיליארד שקל שזה דיי והותר.

אופיר פינס-פז: עכשיו, כרגע אנחנו מתווכחים על איך מעלים מ- 300 ל- 430.

אופיר פינס-פז: יש כוונה שמאיר שטרית, שר החינוך עד עכשיו בתקופת הביניים, היה שותף לה, עם קובי הבר, עם ראש הממשלה בתפקידו כשר אוצר, נעשתה איזה שהיא עבודת מטה שדיברה על, קודם כל קביעת תקציב חמש שנתי לתרבות, מעכשיו, מ- 2006, עד 2011 עם עליה מודולארית מ- 430 עד 460, משנה לשנה וקביעת מסגרת כדי שאפשר יהיה גם לתכנן את התרבות, אפשר יהיה לראות מה עושים בעוד שנתיים ובעוד שנה ובעוד ארבע שנים.

אופיר פינס-פז: אגב זה הצליח מאוד בקולנוע, ברגע שעשו תקציב רב שנתי לקולנוע, הקולנוע הישראלי היום בפריחה לא נורמאלית.

אופיר פינס-פז: התוכנית הנפלאה הזאת קודם כל לא אושרה בממשלה, לא אושרה בממשלה, לא מסכימים לאשר אותה לפני שיאושר תקציב המדינה, אני רוצה שתדעו את זה, למרות בקשותי, אין הסכמה להעלות את העניין הזה לפני, הבטיחו לי מייד אחרי, אבל שתדעו שאנחנו אמורים לבוא לוועדת הכספים, האוצר אמור לבוא עם העברה תקציבית לטובת הגדלת תקציבי התרבות כבר השנה ל- 430.

אלי אפללו: אני מקווה שיהיה גם יחס הוגן לגבי הגליל והנגב כי אני ראיתי כמה דברים, הערת ביניים, סליחה שהייתי---

אופיר פינס-פז: לא, בצדק, אגב אני בכלל, אני רוצה להגיד לך חבר הכנסת אפללו, שבעיניי הפריפריה מקופחת, אני אומר את זה בראיה ראשונית, אני מודה שאני עוד לא בקי כל כך, היא מקופחת, אני כבר לא מדבר על התרבות הלא יהודית, המגזר הערבי, הדרוזי, מקופח, מקופח, אני אומר את זה ואני לא אסכים שזה יהיה, אתה מכיר את הדעות שלי בעניין הזה, אני גם הודעתי את זה היום בכנס התרבות שאני לא מסכים.

אופיר פינס-פז: גם בוועדת חינוך, אני חושב שצריך ללכת לפריפריה וצריך גם לעשות אפליה מתקנות בעניין הזה, אנחנו לא רק מנהל התרבות של תל אביב, אני יכול לסגור את העניין הזה ואני בוודאי מתכוון לזכור את זה.

אלי אפללו: ישר כוח.

אופיר פינס-פז: עכשיו, לגבי הספורט, המציאות בספורט מאוד מאוד קשה, התקציב של הספורט ירד בחמש שנים מ- 84 מיליון שקלים ל- 47, זה לא להאמין, אתם רואים, ואני לא מאשים את השרים, אבל זה התוצאה בסוף, שזה הדבר השלישי אצלך, אז זה הדבר השלישי אצלך אין קסמים בסוף, כי בסוף יש קיצוצים על משרד החינוך, בסוף צריך להחליט סוגרים בית ספר או לא, גם אני היה לי קשה לסגור בית ספר, אני אומר בעצמי, יכול להיות שהייתי סוגר קבוצת כדורגל ולא סוגר בית ספר.

אופיר פינס-פז: אבל בסוף הספורט הישראלי על הרצפה, על הרצפה ממש ועכשיו באים אלינו עם עוד חמישה אחוז, אתה יודע זה כבר לא זה שהפסיק לאכול, זה כבר גמרנו, עוד חמישה, עוד חמישה, אנחנו כבר על הרצפה, אבל עוד חמישה.

אופיר פינס-פז: אני חושב שזה שערורייה, אני מתנגד לזה, אני חושב שוועדת הכספים צריכה להתנגד לזה, תאמינו לי, אני לא חושב שיש נושא במדינת ישראל שקוצץ בחמש שנים בפרופורציה, אולי יש, אני לא מכיר, מ- 84 ל- 47, זה כמעט חמישים אחוז, אם יש נושא בסדר, אני לא מכיר בנושא.

אופיר פינס-פז: לדעתי לא צריך להסכים לקיצוץ הרוחבי על הספורט, אני אדבר עם הירשזון שר האוצר, אני מקווה שהוא ישתכנע, אגב זה גם לא הרבה כסף, כמה זה חמישה אחוזים מ- 47 מיליון, זה גם לא כסף, הרי זה כבר לא משנה כלום---

קריאה: 2.35 מיליון.

אופיר פינס-פז: אז יכולים לוותר על זה, אתה יודע.

אופיר פינס-פז: אני נורא אשמח אם תצליחו בעניין הזה להגיד איזה שהיא אמירה, זה לא כסף גדול, זה לא ימוטט את הממשלה.

אופיר פינס-פז: אני אנסה גם לשכנע מחר את הממשלה בנושא הזה.

אלי אפללו: שאלת ביניים אם אפשר, הרי אתם יושבים, אתם צריכים לשכנע---

אמנון כהן: הוא מחר ישכנע, אם הוא לא יצליח---

אלי אפללו: אני סתם אומר הערת ביניים, אנחנו חברים בוועדת כספים, בסופו של דבר אתם מה שאתם מסכימים, אני מצטער---

אופיר פינס-פז: קודם כל, חבר הכנסת אפללו, אני הייתי בוועדת כספים כשיושב ראש הקואליציה היה סילבן שלום ותשמע, אני רוצה להגיד לך, יש לך תפקיד עם הרבה מאוד יכולות, תשמע, מותר גם לוועדה בכמה דברים להגיד, אנחנו רוצים עם כל הכבוד, שלא תשמעו חס וחלילה שאני מסית אתכם לזה, שזה דבר עברה, אבל מותר לוועדה בכמה דברים גם להגיד את שלה.

אופיר פינס-פז: אז אני פשוט מעדכן אתכם בפרטי הפרטים כדי שבאמת תוכלו להיות עם היד על הדופק.

אופיר פינס-פז: לגבי המעבר כולו, תראו, ופה עוד פעם חשוב מאוד שאתם תהיו בתמונה, משרד החינוך כל שנה כתוצאה מהטרגדיה של התקציב של הספורט, והקשיים העצומים בקשיים של התרבות, העביר כל שנה בעודפים הגדולים, במיליונים, במאות מיליונים שהיו מסתובבים במשרד בסוף, היה מעביר באופן בממוצע כחמישים מיליון שקל לתרבות ולספורט בעודפי השנה, חמישים מיליון שקל.

אופיר פינס-פז: תבינו, תקציב הספורט לבד הוא 47, משרד החינוך היה עושה השלמות חמישים מיליון, גם לתרבות וגם לספורט, אבל סכומים גדולים מאוד.

אופיר פינס-פז: עכשיו, אם אנחנו נפספס את העניין הזה במעבר של התרבות והספורט מהחינוך למדע, התוצאה תהיה קריסה, ממש קריסה של הספורט והתרבות בישראל, אני כמובן אהיה עם היד על הדופק---

אמנון כהן: מעכשיו תכניס לתקציב את כל הסכום וזהו.

אופיר פינס-פז: אוקיי, נראה איך עושים את זה, אני לא יודע איך עושים את זה, זה תלוי גם בשר האוצר, משרד החינוך מודע לדבר הזה---

קריאה: כשעברנו בפעם הקודמת קיבלנו שלושים מיליון---

אופיר פינס-פז: בפעם הקודמת שהיה, היה מעבר של העודפים, לפחות בשנה הראשונה עד שהאוצר מתקצב אותך, כי ב- 2006 כבר אנחנו לא מתוקצבים.

אופיר פינס-פז: אני מקווה שזה יהיה בסדר, אבל תדעו את זה.

אופיר פינס-פז: עכשיו, לגבי המדע, גם המדע, המדע בתקופות, מחר אנחנו מציינים את שלושים ליובל נאמן זכרונו לברכה, בשנים ההם המדע, משרד המדע היה בערכים של 2006 משהו כמו 300 מיליון שקל, אבי?

אופיר פינס-פז: בערכים של היום, 300 מיליון שקל, כמה המדע היום, 120?

אבי ענתי: 104.

אופיר פינס-פז: 104 מיליון, תראו מה עשו למשרד הזה.

אופיר פינס-פז: עכשיו תראו, זה משרד, אני אגיד לכם איפה התרומה שלו, יש לו תרומה מיוחדת, נכון שהוא לא ההשכלה הגבוהה, לא המדע התיאורטי המוחלט והוא גם לא המדע היישומי ברמת הפיתוח הטכנולוגי של העסקים שזה התמ"ת, אבל הוא המחבר, הוא הגשר, הוא החיבור, הוא יוצר את התקציבים למה שנקרא המחקר היישומי, המחקר שיוצר את התשתית אחר כך למדען של התמ"ת.

אופיר פינס-פז: כל מה שנעשה בזמנו עם באלקטרו אופטיקה, כל הפריצה הישראלית באלקטרו אופטיקה הייתה משרד המדע, זה הכניס למדינת ישראל מיליארדים בדולרים, כל הפריצה, אין על זה ויכוח.

אופיר פינס-פז: זאת אומרת יש לו תפקיד מיוחד בחיבור של המדע התיאורטי והמדע, עם הפיתוח, עם היישום.

אופיר פינס-פז: עכשיו, זה משרד כלכלי, זה משרד שכל שקל שאתה מכניס לו עושה שני שקלים, זה השיגעון הכי גדול, כל שקל במשרד המדע אפשר להתחייב שהוא עושה שני שקלים, כי זה הכול מאוד מאוד מכוון לראייה כלכלית, זה לא ממש עסקי, אבל זה מכוון ראיה כלכלית.

אופיר פינס-פז: המשרד הזה בעצם מטפל במקומות של כשל שוק, שבו בעצם בגלל שיקולים של חופש אקדמי מוחלט של האוניברסיטאות מצד אחד, ובגלל שיקולים כספיים מאוד עסקיים.

אופיר פינס-פז: קחו למשל את נושא התרופות, נושא הבריאות שנורא קל לדבר עליו, יש תרופות שלעולם לא יפתחו עבורם כי אין מספיק חולים, חברות תרופות שעושות את הפיתוח העיקרי במדינת ישראל, מפתחות לפי ביקוש והיצע.

אופיר פינס-פז: יש מקומות שאם מדינה לא נכנסת לפיתוח שיש לו גם פן בסוף של יכולת מסחרית, לא יהיה מי שיעשה את זה, זה סוג של כשל שוק, יש הרבה דוגמאות כאלה.

אופיר פינס-פז: לכן למשרד המדע יש חשיבות אבל אתם יודעים חילופים---

אבשלום וילן: אם נשקיע שני מיליארד שקל נקבל ארבע מיליארד?

אופיר פינס-פז: כן.

אבשלום וילן: אם נשקיע ארבעה מיליארד נקבל שמונה?

אופיר פינס-פז: לא יודע.

אופיר פינס-פז: אבו, על המיליארד הראשון אמרתי כן על היתר אני רוצה לחשוב.

אופיר פינס-פז: אז גם במשרד המדע רוצים להוריד חמישה אחוז---

אמנון כהן: גם שם צריך להיאבק.

אופיר פינס-פז: אני איאבק כמיטב יכולתי.

אופיר פינס-פז: תודה.

אמנון כהן: תודה רבה, אנחנו ניתן לחברי הכנסת סבב, אולי יש גם משלחות כאן שירצו להגיד כמה דברים, הראשון הדוברים מחברי הכנסת, מגלי והבה.

מגלי והבה: תודה רבה אדוני היושב ראש, אני רוצה לברך את השר על ההצלחה להיות שר תרבות ספורט, כי אני זוכר כשנכנסתי להיות סגן שם ואחד העיתונאים שאל אותי והכרזתי, שצריך להיות שר במשרה מלאה לספורט וכמובן המדע והתרבות הצטרפו, זה מאוד חשוב.

מגלי והבה: ושאנחנו מסתכלים על התקציב 48 מיליון ₪ ועל הייתי אומר הקריסה בחמישים אחוז, שלא לדבר על ההשלכות על השטח, הרי 48 אחוז אין תקציב לא למתקנים, ולא לטיפול באותם מגרשים וכמו שאמרת, ההתאחדויות והליגות ממשיכות, אבל מי שסובל, כל מי שזקוק לספורט, אם זה בפריפריה ובכל מקום אחר ולכן חשוב מאוד שנדע ואני אומר לך שלא נהפך להיות כספומט, זאת אומרת כמו שאז היו רגילים, אין תקציב אז אין לך כוח ויכולת השפעה על הספורט וברגע שאתה משיג את התקציבים, אני מקווה שבאמת תצליח להגדיל את התקציב הזה, תוכל להשפיע בנושא הספורט.

מגלי והבה: ואני גם רוצה לברך אותך, הגישה הזאת של התקציב התרבות והאפליה המתקנת למגזר הלא יהודי, ותקציבי התרבות---

אופיר פינס-פז: גם בתקציבי הספורט.

מגלי והבה: גם בתקציבי הספורט, אבל הורגש, הנושא של התרבות אדוני היושב ראש, אדוני השר, שאני הייתי מסתכל על התקציבים וחילקו במשרד החינוך 300, אני אפילו יודע על מספרים יותר גדולים לנושא התרבות, ונתנו למגזר הדרוזי וזה החלוקה, מיליון וחצי שקלים.

מגלי והבה: מה שחשוב לי באמת אדוני השר, אדוני היושב ראש, אתה תקבל את כל הסיוע, אבל צריך לעשות צדק עם האוכלוסיות האלה ואני בטוח וסומך שבמשרד הזה נראה לו הישגים ותוצאות בתום הקדנציה הזאת.

אמנון כהן: הייתה מחלקה של סל תרבות בשכונות, איפה היא היום.

אופיר פינס-פז: נשארה במשרד החינוך.

אמנון כהן: חבר הכנסת ראובן ריבלין בבקשה.

ראובן ריבלין: אני מלווה את השר הרבה לפני שהוא נהיה חבר כנסת אבל גם מ- 1996 כשהוא היה לחבר כנסת בכנסת הראשונה, ואני אומר לך, שלמרות שיש כאלה שחושבים שאתה קופחת בהרכבת הממשלה לאחר שהיית לשר הפנים ואתה כביכול הוסתת לתפקיד משני וכנראה שזה אצבע אלוהים, אתה רואה אנחנו מאמינים בשליחות וההתלהבות שלך.

ראובן ריבלין: זה זכור התחומים שאתה תטפל בהם לטיפול רצינו ביותר, אני רואה כבר את גישתך, אתה מייד במקום להיכנס באיזה שהוא דיכאון, אתה יוצא במשנה מרץ על מנת לבצע פה עבודה מאוד חשובה.

ראובן ריבלין: וכבר רואים בשבועות האחרונים אפילו, רק כשנכנסת לתוך המשרדים, את התזזית שאחזה את כל הארץ הזאת בכל הנושאים שאתה עוסק.

ראובן ריבלין: עכשיו אני רוצה לומר לכם חברי הכנסת, בעיקר חברי הכנסת שזאת הקדנציה הראשונה שלהם.

ראובן ריבלין: הכנסת החליטה בניגוד לעמדתה של הממשלה ומשרד האוצר ולאחר ששוכנעו על ידי שלושה חברי כנסת, אחד מהם היה דדי צוקר, השני יונה יהב, היום ראש העיר והשלישי עבדכם הנאמן שבא מהקרן לעידוד קולנוע.

ראובן ריבלין: שהיום במדינת ישראל, שבה העברית היא מוכרת אולי לעשרה מיליון איש בעולם, אין מי שיפיק את תרבות הקולנוע שהיא תרבות ערכית, היא מוציאה שמה של מדינת ישראל בקצה העולם ועד קציה.

ראובן ריבלין: וניסתה לשכנע את חברי הכנסת שסרט ישראלי אחד טוב שווה על אלפי שגרירים שהולכים ומנסים להסביר את עמדתה של ישראל או את תרבותה.

ראובן ריבלין: ואנחנו הצלחנו להביא כאן, בניגוד לעמדתו של האוצר, חוק שבו הצביעו בסופו של דבר גם ראש הממשלה, בעד החוק מהבושה, ואנחנו עשינו דבר שהוא היה חריג במשך חמישים שנה של קיום המדינה והכנסת.

ראובן ריבלין: וזה הקצאת משאבים ישירות, ייעודיים, מתוך תקציב המדינה לקולנוע ועשינו זאת על ידי ייחוד חלק מהתמלוגים של הזכיינים בערוצי הטלוויזיה והכבלים לטובת הקולנוע, ומאותו העת הקולנוע הישראלי פורח.

אופיר פינס-פז: הצלחה מסחררת.

ראובן ריבלין: ולא הנחנו והאוצר הבין שהוא צריך להיכנע, זה הכוח שלנו.

ראובן ריבלין: עכשיו הכוח שלנו לא יכול להתפזר למקומות ולסכומים שבסופו של דבר סדר העדיפויות אינו מאפשר, אני חושב שאנחנו צריכים, לשר הזה אני כבר בא ואומר, לשר הנמרץ הזה נעזור ואנחנו יכולים לעזור כי בסכומים האלה אנחנו יכולים לבוא ולומר, לדבר עם האוצר כדבר איש אל איש את רעהו, ונאמר לו נכוחה שאנחנו עומדים פה ולא נסכים בשום פנים ואופן אלא לחיזוקו של המשרד.

שלי יחימוביץ': יש לנו דיון?

ראובן ריבלין: יכול להיות שאנחנו ניזום אותו, במסגרת תקציב המשרד, אנחנו יכולים לבוא ולומר למשרד האוצר, זאת אומרת לתקציב, שאם לא מייחדים סכומים כאלה או אחרים, או לא מורידים סכומים זעומים שאינם מוסיפים דבר לתקציב המדינה ויכולים לפגוע פגיעה אנושה בענף כזה או אחר, אנחנו יכולים לומר.

ראובן ריבלין: עכשיו אני רוצה להגיד רק דבר אחד, אני אגיש הצעה להסתייגות שבה אני אולי מגזים, אבל אני שמעתי את עמיר פרץ כאשר הוא ניסה לשכנע את אמני ישראל שהוא יעמוד לימינם, אנחנו עשינו זאת כבר במקרים אחרים, שכנענו ראשי ממשלה ושרי אוצר להצביע בעד.

ראובן ריבלין: אני רוצה לבוא ולומר שעמיר פרץ הציע או הבטיח לאמני ישראל, בכינוס שהיה בבית ציוני אמריקה לפני הבחירות, שהוא יהיה ראש ממשלה, הוא ייחד אחוז אחד מתקציב המדינה, עמיר פרץ לא הצליח להיות ראש ממשלה, לעומת זאת אני וביבי הצלחנו להיות ראשי האופוזיציה--- אני מוכן להגיש הסתייגות שבו אחוז אחד יהיה התקציב, השר מסתפק בחצי אחוז, אנחנו צריכים לאותת כגוף---

אמנון כהן: תתחיל לאותת ואנחנו נחשוב כיצד לכלכל צעדנו.

אמנון כהן: תודה רבה, חברת הכנסת אורית נוקד בבקשה.

אורית נוקד: אז אני רוצה באמת לברך בהזדמנות הזאת את אופיר שאני חושבת שהוא יוכיח את עצמו כשר כשם שכולנו זוכרים אותו כפרלמנטר מעולה וגם כשר בממשלה הקודמת והוא בחר, אולי לא מתוך בחירה, אבל בסופו של דבר זאת כן הייתה בחירה בנושאים שמאוד קרובים לליבו שזה ספורט ואמנות.

אורית נוקד: וזאת ההזדמנות גם לברך את איתן ברוש שמחר הממשלה תמנה אותו ונאחל להם בהצלחה.

אורית נוקד: נושא התרבות הוא נושא שהוא חוצה מפלגות, אני חושבת שתרבות, אני הגשתי הצעת חוק בדיוק ברוח הדברים האלה, לכן אני חושבת כשתיהנה שיחות בהנהלת הקואליציה על נושא התקציב אני יכולה לומר לך שאני אשמיע את קולי בקול מאוד ברור כי אני מאמינה שתקציב התרבות והספורט צריך לקבל חיזוק משמעותי ואני חושבת שבאמת מחר בממשלה צריכים לא לבצע הפחתה בתקציב של המשרד הזה.

אורית נוקד: אני חושבת שאופיר כבר אמר, שהוא נותן דגש לפריפריה וזה דבר שצריך לברך עליו, תוך כדי תיקון עיוותים עם כל המגזרים, צריך לחזק את הספורט הנשי ואני יודעת שזה דבר שיעשה.

אורית נוקד: ואני רוצה להתייחס עכשיו לנושא שהוא קרוב אלי וזה נושא של שימור אתרים אופיר, שאני חושבת שבנושא הזה חייבים להוסיף תקציבים, בערך בסדר גודל של כ- 14 מיליון שקלים ונמצא כאן יוסי פלדמן שיפרט.

אמנון כהן: אוקיי, זאב אלקין בבקשה.

זאב אלקין: אני קודם כל מצטרף לברכות לשר ואני מציע לך ללכת על אחוז אחד ממשרד הביטחון, זה השלב הראשון, דיברו כאן שעמיר פרץ הבטיח אחוז אחד, אז הוא לא ראש ממשלה, אבל הוא שר הביטחון.

זאב אלקין: החלפת יו"ר, היו"ר יעקב ליצמן

יעקב ליצמן: מצטער שלא יכולתי להיות, כי מילא תרבות אני לא מבין, מדע לא, ספורט כן.

יעקב ליצמן: קודם כל אני מעריך, אני לצערי לא שמעתי כמה אתה מבקש כסף, אני מאמין שביקשת.

יעקב ליצמן: זה מצטרף לבקשות של שר הפנים ושר הבריאות, דווקא אני חייב להגיד שהוא הכי חכם, שהוא לא רצה לדבר לקיר, מה הוא יבקש ולא יקבל, הרי כולם יודעים הם מבקשים כאן וחושבים מי יודע מה שאנחנו עושים.

יעקב ליצמן: לפי המצב אדוני השר פינס, אני חייב להגיד לך שאני לא יודע מה שיהיה כאן ביום ראשון שאנחנו נצביע על החוק ההסדרים, אבל מה שאני אמרתי היום גם לחבר הכנסת יצחקי יושב ראש הקואליציה, האופוזיציה תומכת יותר בחוק ההסדרים מאשר הקואליציה, זה המצב נכון לעכשיו.

יעקב ליצמן: לכן אני רוצה להגיד לך רק דבר אחד, אני לא אגיב עכשיו, אני רק אשאל את השאלה, שיגידו כאן חברי הכנסת שנוכחו אתמול בדיון, אם אני מדבר אמת או לא מדבר אמת.

אופיר פינס-פז: זה לא מפתיע.

יעקב ליצמן: אני אגיד לך מה היה, בא החבר כנסת מהאופוזיציה, במקרה זה רן כהן, חוק דיור, חשוב מאוד, מה הוא הציע, שלפחות לדחות את זה ל- 2007/8, היה ויכוח.

יעקב ליצמן: אז אני לא יודע, אם אני אסביר ביום ראשון, ואתה יודע היה חסר כוחות בוועדת כספים כרגע, זה עשר נגד תשע.

אופיר פינס-פז: לטובת?

יעקב ליצמן: זה אני לא יודע.

יעקב ליצמן: ולכן אני אומר לך, אני נתתי הוראה השבוע למטה בחירות לא לפרק את החבילות, אני חושב שאנחנו בקרוב מאוד מתחילים מחדש, ולכן יש לך בפריימריס סיכוי גדול, לך תדע מה שיהיה אצלכם.

יעקב ליצמן: רבותי, אני מתנצל זה סתם אחרי יום ארוך.

אופיר פינס-פז: חברים, אני רק מוכרח לומר לכם, שהדיון נקבע לשבע וככה עשינו אותו בלחץ, אני פשוט בתשע חייב להיות בהרצליה וזה נראה לי כבר כמעט משימה---

יעקב ליצמן: יש לי הרבה להגיד גם על הנושא של תרבות, אתה יודע את זה, אבל אני לא אנצל את זה היום.

אופיר פינס-פז: אנחנו ניפגש בארבע עיניים.

זאב אלקין: אז אני מודה ליושב ראש, על עסקי קואליציה - אופוזיציה אני אגיב אחר כך כדי לא לעקב את השר.

זאב אלקין: אבל יש לי שתי שאלות על התקציב של משרד המדע, פשוט חיפשתי את זה שם ולא מצאתי, יכול להיות שזה מסתתר בתוך איזה שהוא סעיף.

זאב אלקין: דבר אחד, משרד המדע התברך בשנה שעברה, למעשה בשנת הלימודים שעברה, היא עוד נמשכת, אוד מעט היא מסתיימת, בפרויקט נפלא שנקרא "אלף מלגות" שהוא ניסיון למשוך גם סטודנטים לכיוון הזה של המדעים וגם תלמידי תיכון.

זאב אלקין: אני שמעתי על זה הרבה ברכות והרבה תשבחות, יש גם לא מעט סטודנטים עולים שמעורבים בזה ולא מצאתי את זה בהצעת התקציב של השנה, יכול להיות כי לא ידעתי לזהות.

שלי יחימוביץ': נשחרר אותך מהר, קודם כל אני רוצה לברך אותך, יש לך תפקיד נפלא ומעורר קנאה בניגוד לחבריך האחרים.

שלי יחימוביץ': זה מאוד מדאיג הנתונים שמסרת, קיצוץ של כמעט חמישים אחוז---

יעקב ליצמן: כמה זה הקיצוץ החדש?

שלי יחימוביץ': המתמשך.

יעקב ליצמן: לא, כמה כסף זה יוצא?

שלי יחימוביץ': כלום, חמישים מיליון----

אופיר פינס-פז: עשרים מיליון וזה משרד קטן.

יעקב ליצמן: זה הרבה כסף, כן.

שלי יחימוביץ': אדוני היושב ראש, אתה שוב הפסקת אותי באמצע הדברים שלי.

יעקב ליצמן: אני אכתוב את זה בפרוטוקול, הערה ליושב ראש, אני עושה את זה לכולם.

שלי יחימוביץ': אני חושבת שהנתונים באמת קשים, באמת מדאיגים, זה המשרד שעבר הכי הרבה קיצוצים מכל המשרדים שעברו כאן ושלא עברו כאן.

שלי יחימוביץ': יש משהו גם מאוד מדאיג בחברה שהיא מוותרת על מה שבמירכאות קוראים לו מותרות, על תרבות, על רוח, על נפש ומתרכזת רק בכיבוי שרפות.

שלי יחימוביץ': יש סוג של התבהמות בגישה כזאת ואני חושבת שאנחנו ממש צריכים לשנס מותניים ולעשות הכול כדי שלא יושט הפלט הזה על החלק שלך, ואני מאחלת לך המון הצלחה ואני בטוחה שתצליח.

יעקב ליצמן: תודה.

יעקב ליצמן: חבר הכנסת אבשלום וילן.

אבשלום וילן: קודם כל אני רוצה לברך את איתן, אני מניח שמחר המינוי יאושר.

אבשלום וילן: אני חושב שהבעיה הגדולה היא באמת הגדלת התקציבים ושינוי מדיניות.

אבשלום וילן: אתה לא יכול להכניס פוליטיזציה לא לתרבות ובטח לא לספורט, ספורט הוא רווי פוליטיזציה היסטורית וכל הבעיה היא, מה שנאמר פה על המתקנים, העדיפויות במגזרים ואני מצטרף לפרוטוקול יחד עם ראובן ריבלין להגיש את ההסתייגות להגדיל את תקציב משרד המדע, התרבות והספורט בעוד אחוז, אני בטוח שגם חברי קואליציה---

אופיר פינס-פז: חצי אחוז בתקציב המדינה.

אבשלום וילן: חצי אחוז בתקציב המדינה ואני מצפה מחברי הקואליציה, אני מציג פה לפרוטוקול אדוני היושב ראש שתהיה הצבעה שמית.

יעקב ליצמן: תודה, חבר הכנסת שי חרמש.

שי חרמש: אמירה אחת קטנה לגבי נושא של שימור אתרים, תקציב הפעילות של שימור אתרים הוא שבעה וחצי מיליון שקל, הוא מתוקצב בשלושה וחצי בלבד והיה בנוי על תרגיל העברה בתוך משרד החינוך.

שי חרמש: אני דיברתי על זה אישית עם הירשזון והוא אמר שהוא יסגור את זה בין משרד החינוך ובין משרד המדע, התרבות והספורט.

אופיר פינס-פז: דיברת עם יולי.

שי חרמש: אז קודם כל דיברתי על זה עם שר האוצר הירשזון כיוון שזה היה דבר ששווה לעצור, כי לפני שהולכים הלאה לכל מיני דברים אחרים, קיצוץ התקציב התפעולי שלהם ב- 50-55% ונגמור את הסיפור לגמרי, את זה אי אפשר לעשות.

שי חרמש: פשוט גם לפרוטוקול וגם לעניין, השר הירשזון הודיע על זה, הוא מבחינתו נכון לסייע בחיבור והעברת הדברים.

שי חרמש: מדובר על ארבעה מיליון שקל תוספת לתקציב.

יעקב ליצמן: תודה, פלדמן.

יוסי פלדמן: אני רוצה דבר ראשון לברך את השר ואת המנכ"ל ואני יודע את הנכונות שיש לסייע לנושא, אבל אנחנו מתחילים בתשתית ובבסיס כמעט על הפנים ולכו תצאו ותראו איך בני הנוער מכירים את תולדות הארץ ואת הדברים הבסיסיים וזה לא הזמן עכשיו לספר את הסיפור איך אנחנו פוגשים אותם בעתלית, איך אנחנו פוגשים אותם ברביבים, בגבולות, לא יודעים דבר.

יוסי פלדמן: ואין לנו את התשתית המינימאלית לשנות את המצב.

יוסי פלדמן: ישנם שישים אתרי ביקור שצמחו מאנרציה מקומית, הם רובם לא מקבלים גרוש, מוזיאונים מקבלים תמיכה ותבוא עליהם הברכה, אבל אתרים שיש בהם למעלה מחמישים אלף מבקרים, שישים אלף מבקרים, איך אומרים, מתקשים לקיים את עצמם ועומדים בפני סגירה.

יוסי פלדמן: מוכרחים לשנות כאן מדיניות ולא בתוספת כזו או אחרת, אלא לשנות מדיניות.

יוסי פלדמן: היה בחמישים שנות מדינה, עשו מעשה גדול מאוד, ונתנו תקציב לחמישים אתרים, זה כבר שבע שנים שהתקציב הזה נוצל רק בשישים אחוז, כאשר הוא היה צריך להיות ממוצא בשלוש שנים.

יוסי פלדמן: הוא צומצם השנה ל- 3.7 בכל מדינת ישראל התקציב לשימור אתרים, פיזית, אני לא מדבר למערכת, הוא 3.7, עם זה אפשר לשקם אתר אחד בקושי.

יוסי פלדמן: אני חושב שכאן, ואני מבין שכאן הזמן לא ניתן לפרט יותר, אבל תראו, השנה אני שמח להתבשר על כך שבקווי היסוד של הממשלה, קבעו ששימור אתרים זה אחד הנושאים שיטופלו, יתוכננו ויתוקצבו, אני מקווה שזה יהיה גם תוצאה.

יוסי פלדמן: ואני רוצה רק להגיד, אנחנו ביקשנו כאן תוספת קטנה של 300 אלף שקל לבצע את התכנון, כי אני רואה בחשיבות התכנון וביכולת הניצול של המשרדים השונים אחד הדברים הכי חשובים.

יעקב ליצמן: אני אשמח מאוד, אני לא יכול להבטיח לך, אני לא יודע, אתה יודע דבר אחד שיש לנו עוד תקציב 2007 שזה קרוב מאוד ואז אני מקווה שנקיים דיון יסודי, כרגע השר ממהר.

אופיר פינס-פז: אני מציע , קודם כל נשמור על מה שיש לנו ב- 2006, זה מה שחשוב, מה שאמר חרמש זה מה שזה.

אופיר פינס-פז: על 2007 נבוא לוועדה, נעשה עבודה מסודרת, עוד לא הצגת לי את הדברים, בגלל קוצר הזמן, ננסה לעבוד על 2007, ב- 2006 שלא תהיה תקלה, זה מה שחשוב, שלא יהיה איזה שהוא פלופ גדול.

יעקב ליצמן: רבותי, אני חושב שסיימנו, אז תודה רבה, אדוני השר כל טוב.